Source: https://kuria-birosag.hu/hu/alkotmbir-hat/kpkf3721920152-szamu-hatarozat
Timestamp: 2019-02-18 03:02:37
Document Index: 6149380

Matched Legal Cases: ['Kúria ', 'Kúria ', 'Kúria ', 'bíróság ', 'Kúria ', 'bíróság ', 'Kúria ', 'bíróság ']

Kpkf.37.219/2015/2. számú határozat | K Ú R I A
Kpkf.37.219/2015/2. számú határozat
Kpkf.IV.37.219/2015/2.
A Kúria az Alkotmánybíróságnak a Kúria Kvk.I.37.191/2015/3. számú végzését megsemmisítő IV/614/2015. számú AB határozata alapján követendő eljárás meghatározása tárgyában – hivatalból indított – nemperes eljárás során meghozta az alábbi
A Kúria az Alkotmánybíróság IV/614/2015. számú határozata alapján a Kvk.I.37.191/2015/3. számú választási ügyben eljárt tanácsát új eljárásra és új határozat hozatalára utasítja.
A Magyar Munkáspárt, mint jelölő szervezet a Veszprém megyei 01. számú Országgyűlési Egyéni Választókerületi Választási Bizottsághoz (a továbbiakban: OEVB) 2015. február 2-án kifogást nyújtott be. Az OEVB a kifogást 39/2015. (II.06.) számú határozatával érdemi vizsgálat nélkül elutasította.
A kérelmező fellebbezése nyomán eljárt Nemzeti Választási Bizottság (a továbbiakban: NVB) 17/2015. számú, 2015. február 12-én kelt határozatával az OEVB határozatát megváltoztatta, a kifogásnak helyt adott, és megállapította, hogy az indítványozó a kérelmező által kifogásolt beszédével megsértette a Ve. 2. § (1) bekezdés a) és e) pontját, a választás tisztaságának megóvása, valamint a jóhiszemű és rendeltetésszerű joggyakorlás választási eljárási alapelveket. Az NVB álláspontja szerint az indítványozó kijelentése a véleménynyilvánítás körébe tartozó megnyilvánuláson túl (így pl. „kamujelölt”) olyan ténymegállapítást tartalmaz, amely tényszerűen és többszörösen eltér a valóságtól.
Az NVB döntése ellen az indítványozó felülvizsgálati kérelmet terjesztett elő a Kúrián, amelyben előadta, hogy az NVB részben tévesen megállapított tényállásból mérlegelése során téves jogi következtetésre jutott. A Kúria az NVB határozatát helybenhagyta.
Az indítványozó alkotmányjogi panaszt nyújtott be az Alkotmánybírósághoz a választási eljárásról szóló 2013. évi XXXVI. törvény 233. §-a alapján. Az Alkotmánybíróság 2015. február 23-án meghozott IV/614/2015. számú határozatában a Kúria Kvk.I.37.191/2015/3. számú végzését megsemmisítette. Többek között megállapította, hogy a bírói döntés megragadva a kijelentés direkt tartalmánál, nem vette figyelembe, hogy az indítványozó véleményként fejtette ki mondandóját. Az Alkotmánybíróság megállapította az Alaptörvény IX. cikk (1) bekezdésbe foglalt véleménynyilvánítási szabadság sérelmét.